《送顾中秘仲方请告南还 其一》
明代·王弘诲

江上园亭似辟疆，殿中休沐寄翱翔。最怜顾恺称三绝，岂厌侏儒奉一囊。

春过蓟门冰雪尽，风回茂苑芰荷香。承明亦是栖迟处，何事逃名入醉乡。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。